Shenzhen Bao’an internasjonale lufthavn

Shenzhen Bao'an internasjonale lufthavn  (forenklet kinesisk: 深圳宝安国际机场; tradisjonell kinesisk: 深圳寶安國際機場; pinyin: Shēnzhèn Bǎo'ān Guójì Jīchǎng; tidligere kalt Shenzhen Huangtian lufthavn) ligger nær landsbyene Huangtian og Fuyong i bydistriktet Bao'an i storbyen Shenzhen i provinsen Guangdong i Folkerepublikken Kina. Den er 32 km fra Shenzhens sentrum i bydistriktet Luohu.

Den ble åpnet 12. oktober 1991. Flyplassområdets areal er på 10,8 km² og rullebanen er 3400 m lang og 45 m bred. 

Lufthavnen er hovedbasen for Shenzhen Airlines og Jade Cargo International, og en fokusflyplass for China Southern Airlines. Den er også regional cargobase for Asia-Stillehavet for UPS Airlines. 

Flyplassen gjennomgår for tiden en større utvidelse med en ny terminalbygning og en ekstra rullebane. I 2012 vil den være en av de tre viktigste lufthavner i Sørkina, ved siden av Hongkong internasjonale lufthavn og Guangzhou Baiyun internasjonale lufthavn.

Eksterne lenker 
 

Etableringer i 1991
Flyplasser i Kina
Shenzhen